L-UE qed tagħmel ammont kbir ta' data li għandu s-settur pubbliku disponibbli aktar faċilment biex terġa' tintuża bħala materja prima għall-intelliġenza artifiċjali, il-blockchain u avvanzi oħra fit-teknoloġiji diġitali. Illum, il-Kunsill adotta regoli ġodda dwar data miftuħa u l-użu mill-ġdid ta' data tas-settur pubbliku. Dan ser jagħti spinta lill-ekonomija tad-data tal-UE, jikkontribwixxi għall-iżvilupp ta' soċjetà bbażata fuq id-data u jistimula t-tkabbir u l-ħolqien ta' impjiegi fis-setturi kollha tal-ekonomija. Dawn ir-regoli huma faċilitatur ta' veru għall-intelliġenza artifiċjali u ser jgħinu biex l-Ewropa ssir mexxej globali f'dan il-qasam kruċjali. Huma ser isaħħu l-industrija diġitali tal-UE, speċjalment lil kumpaniji u negozji ġodda iżgħar, li kieku ma jkollhomx aċċess għad-data kollha li għandhom bżonn biex jinnovaw u jespandu. Alexandru Petrescu, Ministru Rumen għall-Komunikazzjoni u s-Soċjetà tal-Informazzjoni tar-Rumanija, President tal-Kunsill Id-direttiva l-ġdida testendi l-kamp ta' applikazzjoni tar-regoli dwar l-użu mill-ġdid ta' informazzjoni tas-settur pubbliku (PSI) lil hinn mill-korpi tas-settur pubbliku, sabiex jinkludi impriżi pubbliċi fis-setturi tat-trasport u tal-utilitajiet. Hija tintroduċi l-kunċett ta' ġabriet ta' data b'valur għoli li għandhom isiru disponibbli mingħajr ħlas permezz ta' interfaċċa għall-programmi tal-applikazzjonijiet (API). It-test jiddefinixxi sitt kategoriji wiesgħa ta' ġabriet ta' data b'valur għoli: dik ġeospazjali, dik dwar l-osservazzjoni tad-dinja u l-ambjent, dik meteoroloġika, dik dwar l-istatistika, dik dwar il-kumpaniji u s-sjieda ta' kumpaniji, u dik dwar il-mobbiltà. Il-lista ser tiġi aġġornata permezz ta' leġislazzjoni sekondarja. Ir-regoli ser ikopru data tar-riċerka ffinanzjata pubblikament li hija diġà disponibbli f'repożitorji pubbliċi. Hija ser tinkoraġġixxi wkoll id-disseminazzjoni ta' , bħad-data dwar it-temp jew it-trasport f'ħin reali. B'mod ġenerali, id-data tas-settur pubbliku ser tkun disponibbli mingħajr ħlas jew bi ħlas żgħir ħafna Barra minn hekk, ir-riforma tippromwovi l-użu ta' data miftuħa li tfisser data f'formati miftuħa li jkunu jistgħu jintużaw liberament u jiġu kondiviżi għal kwalunkwe fini. Il-proċedura u l-passi li jmiss Ftehim proviżorju ntlaħaq bejn il-presidenza Rumena u l-Parlament Ewropew fit-22 ta' Jannar 2019. Il-Parlament ivvota fl-4 ta' April 2019. L-att legali issa ser jiġi ppubblikat fil-Ġurnal Uffiċjali tal-UE. Hija ser tidħol fis-seħħ 20 jum wara l-pubblikazzjoni. L-istati membri mbagħad ser ikollhom sentejn żmien biex jinkorporaw id-dispożizzjonijiet tagħha fil-liġi nazzjonali tagħhom. Direttiva dwar id-data miftuħa u l-użu mill-ġdid tal-informazzjoni tas-settur pubbliku (test sħiħ) L-UE tagħti spinta lill-ekonomija tad-data tagħha hekk kif il-Kunsill japprova ftehim dwar użu mill-ġdid aktar mifrux ta' data ffinanzjata pubblikament (06/02/2019 stqarrija għall-istampa) Suq uniku diġitali għall-Ewropa (informazzjoni ġenerali) Ara l-paġna tal-laqgħa